
న్యూఢిల్లీ, మే 29 (ఆంధ్రజ్యోతి): టీచర్ల ఏకీకృత సర్వీసు రూల్స్ను అమలు చేయవద్దని డిమాండ్ చేస్తూ ఆంధ్రప్రదేశ్, తెలంగాణ ప్రభుత్వ టీచర్ల సమాఖ్య సోమవారం ఢిల్లీలోని జంతర్ మంతర్ వద్ద ధర్నా నిర్వహించింది. ఈ సందర్భంగా పలువురు టీచర్లు మాట్లాడుతూ.. ఏకీకృత సర్వీసు రూల్స్ను అమలు ప్రతిపాదనను ఉపసంహరించుకోవాలని డిమాండ్ చేశారు. ఇది రాజ్యాంగ వ్యతిరేకమన్నారు. గతంలో రెండుసార్లు న్యాయస్థానాలు ఈ ప్రతిపాదనను తిరస్కరించాయని గుర్తు చేశారు. 1990 నుంచి జరిగిన ప్రమోషన్లపై సమీక్షించాలని డిమాండ్ చేశారు. ప్రభుత్వ టీచర్లను, పంచాయతీరాజ్ టీచర్లను ఒకేగాటున లెక్కగట్టడం సరికాదన్నారు. ఈ అంశంపై కేంద్ర హోంశాఖ మంత్రి రాజ్నాథ్సింగ్ను కలిసి గతంలో కోర్టులు ఇచ్చిన తీర్పు కాపీలను అందజేస్తామని తెలిపారు.

newdhilly, mee 29 (aandhrajyoti): teacherla ekikruta sarveesu roolsnu amalu cheyavaddani demand chestu andhrapradesh, telamgaana prabhutva teacherla samakhya somavaram dhilleelooni jantar mantar vadda dharna nirvahinchindi. ee sandarbhamgaa paluvuru teacherlu maatlaadutuu.. ekikruta sarveesu roolsnu amalu pratipaadananu upasamharinchukovaalani demand chesaru. idhi raajyaamga vyatirekamannaru. gatamlo rendusaarlu nyaayasthaanaalu ee pratipaadananu tiraskarinchaayani gurtu chesaru. 1990 nunchi jarigina pramoshanlapai sameekshinchaalani demand chesaru. prabhutva teacherlanu, panchayatiraj teacherlanu okegaatuna lekkagattadam sarikaadannaaru. ee amsampai kendra homsakha mantri rajnathsingnu kalisi gatamlo kortulu ichina teerpu kaapeelanu andajestamani telipaaru.